JohanHeinsen/ENO huggingface dataset:
Aarhuus Stifts-Tidende, 1845-01-10
Slesvig, den 4de Januar. Jgaar indtraf Hs. K. H. Kronprindsen hertil og overnattede hos Prinds-Statholderen paa Slottet Gottorff. Stadens Borgervæbning paraderede, og Borgemesteren hilsede Thronfølgeren med en Tale. Da Hs. K. H. var stærkt angreben af Reisen, tilte Høisamme strax til Slottet og viste sig ikke engang da det her garnisonerende Militair trak op med Fakler og bragte Hs. K. H. et Hoch!", og Sangforeningen afsang flere Sange udenfor Slottets Vinduer. Da det Rygte var udspredt, at Sangforeningen ogsaa vilde synge en dansk Sang, herskede der iblandt den store Mængde Tilskuere, og Tilhørere en betydelig Spænding; men der blev kun sunget tydske Sange. Paa Tilbagemarschen istemte baade Militairet og Borgervæbningen den slesvighol(H. N. 3.) steenske Nationalsang.
Aarhuus Stifts-Tidende, 1845-01-10
Literatur. Hof- og Statskalenderen for 1845, udgiven af Cancelliraad Trap, er udkommen.
Aarhuus Stifts-Tidende, 1845-01-10
Denne nye Aargang indeholder, foruden en Liste over danske Adelsfamilier, endvidere en saavidt muligt fuldstændig Angivelse af alle Statsembeders Gager og andre Jndtægter; fremdeles Angivelse af endeel offentlige Stiftelsers Formuesforfatning, og endelig en Fortegnelse over Fideicommiscapitaler a. Heraf erfares, at der af nedlagte Stamhuse med Tillæg af c. 20000 Tdr. frit og ufrit Hartkorn ere 18000 Tdr. blevne remplacerede ved Capitaler, og kun ganske faa Stamhuse (med c. 1100 Tdr. Hartkorn) oprettede.
Aarhuus Stifts-Tidende, 1845-01-10
Skibs-Efterretninger. Paa Skagens Rev ere, ifølge paalidelig Efterretning – beretter Helsingøers Av.
Aarhuus Stifts-Tidende, 1845-01-10
af 6te Januar – i forrige Uge strandede 3 Skonnerter, 2 Brigger og 1 Barkskib.
Aarhuus Stifts-Tidende, 1845-01-10
Capt. Carl Christensen af Kjøbenhavn, Fører af Barkskibet Fitz Paine" af Batavia, er total forliist paa Sydkysten af Java, hvor han med Kone, Elisabeth, Wilhelmine født Rosenquist, samt deres 3 Maaneder gamle Barn, samtlige fandt deres Død i Bølgerne.
Aarhuus Stifts-Tidende, 1845-01-10
Handels-Efterretninger. Fra Kornmarkedet i Hamborg hedder det, at det er stille i Handelen, kun Havre og Raps fandt Kjøbere. – Fra Triest indskibedes nylig et Kobbel holsteenske og danske Heste, for at afgaae til Alexandrien. De vare kjøbte for Vicekongen, af Ægypten, som ved Krydsning med en arabisk Race, tænker at skaffe sig et Tillæg af dygtige Kjøreheste.
Aarhuus Stifts-Tidende, 1845-01-10
Befordringer og Afgang. Under 2den de har Hs. M. allern udnævnt Copiist M. P. O. Rosenørn til Fuldmægtig i Khvns Politiret, samt allern, forundt den til Birkedommer ved Gisselfelds og Bregentveds Birker udnævnte const. surnumeraire Assessor i Khons.
Aarhuus Stifts-Tidende, 1845-01-10
Politiret P. Brun Titel af Politiretsassessor med Rang 6 Kl. N 8 ; og forhenv. Copiist under det kgl. Rentekammer J. Hansen til Kammerassessor.
Aarhuus Stifts-Tidende, 1845-01-10
Dødsfald. Overkrigscommissair og forhenv. Regimentsqvarteermester Gedde, Historiemaler Leo Hamme (73 Aar, Enkefrue Etatsraadinde Wendt, Wilhelmine Juel, kgl. Skuespiller Liebe, Marie Løser, Nicoline Berg, Bendix Nathan David (20 Aar); Alle i Khvn. Capt. Danchell i Christiania. Kandestøber Bahrendorff i Helsingøer. Marcus Bagger i Slagelse. Sophie Nielsen i Søllinge. Md. Anderskov i Odense. Cand. theol. Wilhelm Ruhde paa Jersbeck. Cantor og Chordegn Nolthe182 Aar, i Horsens.
Aarhuus Stifts-Tidende, 1845-01-10
Aarhuus, den 9de Januar. Ved det her igaar paa Raadhuset afholdte Valg paa to nye Borgerrepræsentanter gjenvalgtes, næsten eenstemmigt, Hr. Auctionsholder Hertz (der i det sidste Aar tillige har været Borger repræsentanternes Formand, og blev, med en betydelig Pluralitet, dernæst valgt Hr. Tobaksfabr. Grarup, der ligeledes tidligere har været Medlem af Borgerrepræsentantskabet. Til Ligningsmænd valgtes dHrr. Kjøbmænd H. Gjeding og L. P. Schmidt samt Slagtermester Kleis, af hvilke de to Førstnævnte gjenvalgtes.
Aarhuus Stifts-Tidende, 1845-01-10
Bekjendtgjørelser. Med dybeste Beemod bekjendtgjøre vi for fraværende Slægt og Venner, at den Algode den 6te dennes om Aftenen Kl. 8 blidt og roligt hjemkaldte vor elskede Datter Hermine Maria Jngersen, 21 Aar gammel, efterat hun i 3/4 Aar havde kæmpet med haarde Lidelser. Lægerne anvendte deres Kunst, men Gud fandt hende moden og skikket til Evighedens Glæde. Ved sit fromme, hengivne og kjærlige Sind har hun reist sig et varigt Minde hos Alle, som have kjendt hende. Vi have tabt, men hun har vundet. Hendes Bøn er hørt: hun fik Fred. Wiuffgaard, den 7de Januar 1845. Kierstine Jngersen, J. P. Jngersen. født Poder.
Aarhuus Stifts-Tidende, 1845-01-10
Aar 1844 den 28de December blev i den Kongelige Lands-Over- samt Hof- og Stads=Ret i Kjøbenhavn afsagt Dom i Sagen. Nr. 5 3/12 Procurator Dahl, som Actor, contra Tiltalte, Redacteuren af Bladet "Corfaren", Portraitmaler Louis Touscher, og saaledes: kjendt for Ret"Tiltalte, Redacteuren af Bladet "Corfaren, Portraitmaler Louis Touscher, bør til Kjøbenhavns Fattigvæsens Hovedkasse bøde 200 Rbd. Sølv, samt være den i Forordningen af 27de September 1799 § 20 foreskrevne Centur undergiven i 1 Aar. Saa udreder han og de af Actionen flydende Omkostninger, og derunder i Salair til de befalede Sagførere: Procuratorerne Dahl og d'Au champ, 5 Rbd. Sølv til hver. - Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes, under Adfærd efter Loven." Hvilket efter ovenmeldte Forordning herved bekjendtgjøres. Den Kongelige Lands-Over- samt Hof= og Stads=Rets Justits=Contoir i Kjøbenhavn, den 28de December 1844. Krüger.
Aarhuus Stifts-Tidende, 1845-01-10
Jfølge Reqvisition af Procurator Horn paa Udlægshaverens Vegne bliver Løverdagen den 18de dennes, om Formiddagen Kl. 10, afholdt Auction i Gaarden Nr 26 1/4 paa Nørregade heri Byen over en Deel, Kjøbmand S. Ch. Lerche tilhørende Besætning og Jnventarium, bestaaende af: 2 Heste, 5 Køer, en Fjedervogn, en Postvogn, en Jagtvogn, 2 Arbeidsvogne, en Kalesche, 2 Slæder, Seletøi, Plove og Harver m. m. Hvilket herved bekjendtgjøres. Horsens, den 8de Januar 1845. Ræder.
Aarhuus Stifts-Tidende, 1845-01-10
Jfølge Amtets Ordre bliver Onsdagen d. 22de Januar førstkommende, Formiddag Kl. 11, paa Veile Byes Raadstue afholdt offentlig Licitation over følgende Arbeider paa de mindre Landeveie i Nørvang og Tørrild Herreder, nemlig: 1) Opførelsen af 2 Steenkister paa Skanderborg Landevei, mellem Lindved og Vester-Ørum; 2) Udvidelsen og Grundforbedringen af 50 Favne Vei ved Broen vesten for Qvak-Mølle, paa Veien til Ringkjøbing; 3) Leverancen af 30 Cubikfavne renset Gruus til Veien efter Viborg over Stougaards Mark; 4) Dito af 45 Cubikfavne Gruus til de forskjellige Strækninger af Veien til Holstebroe, nemlig over Houer, Jellinge, Harritzøe, Leerager, Riis og Askjær Marker; 3) Dito af 66 Cubikfavne Gruus til Veien efter Ringkjøbing fra Veile Byes Vesterport til Knabberup Mark, og 6) Dito af 20 Cubikfavne Gruus til Veien efter Ribe over Petersholms Mark og igjennem Vilstrup Skov.
Aarhuus Stifts-Tidende, 1845-01-10
Overslagssummen for samtlige Arbeider andrager 658 3 88 3 Sølv; Overslag og Conditioner ligge til Eftersyn paa mit Contoir. Lysthavende indbydes. Herredscontoiret i Veile, den 3die Januar 1835. P. M. Hersleb, const.
Aarhuus Stifts-Tidende, 1845-01-10
Mandagen den 27de dennes, Kl. 12 Middag, afholdes Licitation paa Bjerre Thingsted over Opførelsen af en ny Træbro over Aaen, der danner Skjellet mellem Dalbye og Ørum Marker, og Reparation af Broen ud for det gamle Thinghuus, ved Braae Byes Mark i Skjellet mellem Stenderup og Nebager Sogne, samt over Reparation af den store Gangbroe ved Juulsminde Færgested. Overslag og Conditioner ere til Eftersyn her paa Contoiret. Lysthavende indbydes. Bjerre=Hatting Herreders Contoir paa Stjernholm, den 2den Januar 1845. With.
Aarhuus Stifts-Tidende, 1845-01-10
Tirsdagen den 28de dennes, Kl. 10 Formiddag, afholdes en Skiftesamling her paa Contoiret i Stervboet efter Madame Marie Sophie Cramer i Rim, hvorved Bestemmelse vil blive tagen med Hensyn til de i Boet i afvigte December Termin indbetalte Midler og disses Udbetaling til Vedkommende. Hvilket herved bekjendtgjøres til Efterretning for alle Vedkommende. Woer og Nim Herreders Contoir i Horsens, den 6te Januar 1835. Bernth.
Aarhuus Stifts-Tidende, 1845-01-10
Hovedgaarden Kokkedal, beliggende i Hjørring Amt, af Hartkorn circa 50 Tdr., agter Eieren, paa Grund af indtrufne Omstændigheder, underhaanden at bortsælge. Beliggenheden er særdeles skjøn, Bygningerne herskabelige og meget gode. Gaarden har et samlet Tilliggende af noget over 1100 Tdr. Land. Besætningen er om Sommeren 200 Køer og om Vinteren ialt 250 Kreaturer. J Tiender haves næsten 400 Tdr. Rug, og Byg. En stor hollandsk Veirmølle og 53 Huse høre, under Gaarden, hvortil desuden for kort Tid siden er erhvervet Bevilling til et Brænderies Anlæg. Pengevilkaarene kunne blive særdeles favorable. Nærmere Underretning meddeles, naar man i portofrie Breve henvender sig enten til Eieren, Assessor Hein, paa Gaarden eller til Undertegnede. Aarhuus Commissionscontoir i December 1844. A. Hansen.
Aarhuus Stifts-Tidende, 1845-01-10
Kaarup Vand- og Veir-Mølle med underliggende Avlsgaard, beliggende ved Landeveien imellem Aalborg og Hadsund, Miil fra sidstnævnte (Udskibnings) Sted, i en frugtbar, smuk og skovrig Egn, er, formedelst anden Bestemmelse, at erholde tilkjøbs underhaanden. Begge Møllers Værker ere særdeles gode og indbringe 4 a 500 Tønder Korn. Bopælen er passende for en Familie udenfor Bondestanden. J Jorderne, hvis Hartkorn efter den nye Matricul er c. 6 Tdr., er nedlagt 14 Tdr. Rug i heel Brak, og af Vaarsæd kan i anstundende Foraar nedlægges 15 a 16 Tdr. 2radet Byg, 35 a 40 Tdr. Havre, 3 Tdr. Ærter, foruden Kartofler. Der avles c. 100 Læs Hs. Tiltrædelsen kan skee 1ste April eller 1ste Mai 1835, og Pengevilkaarene ere særdeles favorable for Kjøberen. Liebhavere ville behage at henvende sig enten til Procurator Olsen i Randers eller til Eieren. Kaarup Mølle, den 9de December 1844. Holbech.
Aarhuus Stifts-Tidende, 1845-01-10
Det af mig i flere Aar drevne Teglværk, hvis Production har været fortrinlig og derfor ogsaa været meget efterspurgt, agter jeg, formedelst anden Bestemmelse, at bortforpagte paa flere Aar. Leer og Sand haves i Mængde, og er især det Første udmærket. Værket ligger meget fordeelagtigt for Salget af Stenene, da Omegnens Beboere forbruge mange, og der umiddelbart til Værket grændser en Arm af Kalløvig, hvor Udførsel til Aarhuus Mols og andre nærliggende Steder kan skee. Det Nærmere denne Forpagtning betræffende kan afsluttes med undertegnede Eier eller Hr. Kjøbmand P. Sabroe i Aarhuus, der giver herom den fornødne Underretning. Aarhuus, d. 10de Decbr. 1844. Jens Nielsen, Gaardmand og Selveier i Aarstrup pr. Bosnæsgaard.
Aarhuus Stifts-Tidende, 1845-01-10
Commissions-Forhandlingscontoiret i Aarhuus.
Aarhuus Stifts-Tidende, 1845-01-10
Et heri Byen ved Agen ugeneert og livligt beliggende, godt bygget og vel indrettet Sted paa 4 Fag med Qvis heelt igjennem, samt et rummeligt nyt Baghuus med Kielder under, Gaardsplads og godt Pumpevand, er underhaanden at faae tilkjøbs. Liebhavere vilde behageligst henvende sig til Ludv. Fr. Bloch.
Aarhuus Stifts-Tidende, 1845-01-10
Stedet Ns 749 i Grønnegade er underhaanden at faae tilkjøbs. Nærmere Underretning meddeler Snedkermester Fløystrup.
Aarhuus Stifts-Tidende, 1845-01-10
Til Leie, ere at faae til næste April Flyttedag to med Kakkelovne forsynede Værelser, Kjøkken og Spisekammer, Alt gibset, et Værelse ovenpaa i øverste Deel af mit grundmurede Sted Na 230 paa Graven, tilligemed Gaardsrum, Pompevand og en lille velindhegnet Frugthave. Derom tales med Tømmermester Frandsen paa samme Gade.
Aarhuus Stifts-Tidende, 1845-01-10
J Gaarden Nr 180 paa Studsgade kan til anstundende Flyttetid erholdes tilleie 2 gibsede Værelser samt Kjøkken og Spisekammer. J. C. Hviid.
Aarhuus Stifts-Tidende, 1845-01-10
Paa Middelgade d. 135 ere til Paaske Flyttetid tre gibsede Værelser, Kjøkken, Spisekammer, samt Kielder og Brændeplads, at faae tilleie hos A. Sørensen.
Aarhuus Stifts-Tidende, 1845-01-10
Et godt beliggende Farveri i en af Jyllands største Kjøbstæder er at faae tilleie. Nærmere Underretning gives af N. H. Fulling i Aarhuus.
Aarhuus Stifts-Tidende, 1845-01-10
Paa Undertegnedes Fabrik stampes og udvaskes Vadmel saavel for som efter Farvningen. Da Stampeværket drives med Dampkraft, vil til enhver Tid kunne expederes hurtigt. At indtræffende stræng Frost ingen Standsning foraarsager, vil forhaabentlig anbefale mit Stampeværk. Strømpefabrikken i Aarhuus, den 12te Decbr. 1844. J. J Classen.
Aarhuus Stifts-Tidende, 1845-01-10
J Stedet Os 212 paa Studsgade vaskes hvide AllunsHandsker, samt farves Handsker i flere Couleurer.
Aarhuus Stifts-Tidende, 1845-01-10
Hvide og røde Vine, saasom: Madeira, Graves, gl. Viin, Portviin, Margeaux, Medoc No 1 og 2. samt gl. Cogne og Jamaica Rom, faaes hos L. F. Brönnum, ved Aaen. Tobakker, saasom: Pelil Kanaster, Portorico og Portocarero af Justus's, Leichter Portorico& Portocarera, Washington, Maryland, sort holl. G., Blaamand, Rödmand, flere Sorter MelangeTobakker i Foustager, Kasser og Papir, samt ordinaire Tobakker, ere arriverede og faaes hos L. F. Brönnum. Cigarer, saasom: Lasama, Cavalleros, fine Cuba, Cabannos, Marylands, Kentucky, faaes hos L. F. Brönnum.
Aarhuus Stifts-Tidende, 1845-01-10
Mit Lager er i disse Dage blevet forsynet med en Deel nye Manufacturvarer af alle Slags til billigste Priser. - Tillige maa jeg gjøre opmærksom paa et Parti uldne Kaabetøier, Mouselin de lains Kjoler, og en Deel Sirtser, som udsælges under Priis af Julius Dessauer.
Aarhuus Stifts-Tidende, 1845-01-10
Gode ublegede Tvister, nylig hjemkomne, faaes for 20 Rbs Pakken hos Julius Dessauer.
Aarhuus Stifts-Tidende, 1845-01-10
Nye Colonial=Varer, saasom: fiin og middelfiin Brasil. Caffe, lys Candis, Melis, Raffinade, lys Havannah Sukker, Caroline Java-Riis, lange Mallaga & runde Muskatel=Rosiner, franske Svedsker, Corender, søde at bittre Mandler, Vanille, & Krydder-Chocolade, Kartoffel- & Riismeel, hvid og bruun St. Croix Rom, grøn & hvid Sæbe, diverse Sorter Røgtobakker og Cigarer, Viin= og Cidder Eddike, Trane & Olier samt alle andre til denne Handel henhørende Artikler, ere nylig arriverede og sælges billigst muligt hos R. E. Lemmichs Enke. Libauer 2, 3 & 4 Bands Hør, 3 & 4 Tom. Søm, svensk og norsk Stangjern, forskjellige Sorter Baandjern, Hamp og Hampeblaar, Tjære, Steenkul, spansk og Liverpool Salt, faaes billig hos R. L. Lemmichs Enke. Christiansfeldter Formelys og hvis Christiansfeldter, Sæbe faaes hos R. E. Lemmichs Enke. Korn, Huder og Skind kjøbes og betales med høieste angbare Priser af R. E. Lemmichs Enke. Byg modtages til at gjøre i Malt og for sammes gode Behandling indestaaes af N. C. Lemmichs Enke. Fine og simple couleurte Papirer, ægte og uægte Guld= og Sølvpapiir, som og ægte og uægte Guldborter, ere at faae til meget nedsatte Priser hos S. Warberg.
Aarhuus Stifts-Tidende, 1845-01-10
Karduspapiir, graat og trykket Maculaturpapir, er at faae hos S. Warberg.
Aarhuus Stifts-Tidende, 1845-01-10
Gjødning. kjøbes og betales til den høieste gangbare Priis. Herpaa Reflecterende ville behage at henvende sig enten til Proprietair Petersen eller Forpagter Jansen, begge paa Holmstrupgaard pr. Aarhuus. 20,000 a 30,000 Rbdlr., Fideicommispenge, anvises til Udlaan mod betryggende og anordningsmæssig Sikkerhed i Landeiendomme, naar Vedkommende med fornøden Legitimation for Pantets Tilstrækkelighed, inden Januar Maaneds Udgang 1845, henvende sig til Hospitalsforstander Hjerrild i Horsens.
Aarhuus Stifts-Tidende, 1845-01-10
Prædikanter paa 1ste Søndag eft. Helligtrekonger. Høimesse, Domkirken Hr. Pastor Jespersen; Frue Kirke Hr. Consistorialraad Brix; Hospitalskirken Kl. 10 1/2 Hr. Pastor Jahnsen. Aftensang i Domk. Hr. Pastor Fønss.
Aarhuus Stifts-Tidende, 1845-01-11
No 8. den 11te Januar. Løverdagen. privilegeret. Kongelig Stifts-Tidende. Aarhus Udgaaer 4 Gange ugentlig fra Overkrigscommissair A. F. Elmquist's Officin i Aarhuus,
Aarhuus Stifts-Tidende, 1845-01-11
Blandinger. Fyrsten af Lowicz's Datter havde, som bekjendt, været formælet med Storfyrst Constantin. Efter Storfyrstens og hans Gemalindes Død gjorde Fyrst Lowitz Fordring paa at arve; men Kronen tilegnede sig Alt. Fyrsten overdrog nu sine Fordringer til den som udmærket Jurist bekjendte Justitscommissair Moritz i Posen. Denne indledte strax en Proces mod Keiseren af Rusland, og vandt den i første Jnstants. J St. Petersborg ignorerede man den hele Historie, og Dommen fik saaledes Retskraft. Da nu Keiseren nægter at betale, har Moritz ført sig den Omstændighed til Nytte, at hans høie Contrapart er Borger og Grundeier i Berlin; han har nemlig gjort Udlæg i det keiserlige Hotel i Berlin og sammes Bohave. Saaledes fortælle Beobachter, Eisenbanzeitung, o. fl. Bl.
Aarhuus Stifts-Tidende, 1845-01-11
En keiserlig russisk Parolbefaling af 14de Decbr. melder, at Chefen for den 19de Jnfanteridivision Generallieutenant Baron Rennenkamp, har forelagt Keiseren en falsk Beretning, hvori han har navngivet mange Personer, der skulle have udmærket sig i en Træfning mod Tscherkesserne. Det er nemlig senere oplyst, at de navngivne Personer aldeles ikke have deeltaget i denne Kamp. Generalen er for det Første afsat fra sin Charge og stillet for en Krigsret.
Aarhuus Stifts-Tidende, 1845-01-11
J Grevskabet Limmerick i Jrland forefaldt forleden Dag, ved Bisættelsen af Greven af Limmericks Liig, en saa raa Pøbelseene, at den endog i Jrland maa henregnes til Sjeldenhederne. Omtrent 1000 af den Afdødes Forpagtere, der høre til Egnens rigeste Landmænd, fulgte tilfods i Sørgedragt Ligget, og den Afdødes Svigersøn, Lord Monteagle, kjørte nærmest dette. Strax ved Begyndelsen af Toget gav Pøbelen allerede sit Mishag tilkiende ved Piben og anden Støi; men da man naaede en Bro, kom Processionen i den største Forvirring. Forpagterne bleve nu formeligt overfaldne af Pøbelen, Floret revet af Hattene og Skuldrene paa dem, og hele Processionen sprængt fra hinanden. Lord Monteagle reev man ud af hans Vogn, og kun med megen Møie lykkedes det ham, efter at han havde været kastet til Jorden og traadt under Fødder, at flygte ind i et nærliggende Værtshuus, hvor han undgik videre Mishandlinger. Majoren og nogle andre anseete Personer, der vilde komme ham til Hjælp, bleve ligeledes mishandlede, og tilsidst maatte man reqvirere Militair=Bistand, ved hvis Ankomst Pøbelen under Haanlatter trak sig tilbage.
Aarhuus Stifts-Tidende, 1845-01-11
Paris har i den senere Tid hyppigt været hjemsøgt af de saakaldte "londonske Taager, der have været saa tætte, at det endog skal have været vanskeligt at finde Broerne, og at flere Mennester ere blevne overkjørte. Folk, som havde Forretninger ved Quaierne, forsynede sig almindeligt med brændende Beeg fakler, hvilket meget forhøiede den phantastiske Scene. Hr. Champion, En af Paris's største Originaler, bekjendt under Navnet den lille Blaakappe, har, saasnart den strænge Kulde indtraadte, igien viist sig paa Stadens Gader og Pladser, for at uddele sine varme Spiser til de Fattige. Man seer ham omringet af 6 til 800 Mennesker, Arbeidsmænd, Gadefeiere, Skorsteensfeierdrenge, gamle Koner og Børn; Hver især rækker han en Tallerken Suppe, Gemyse og Brød. Han drager, med sine store Gryder, fra Gade til Gade. De Trængende strømme til ham allevegnefra, og med en vidunderlig Orden og Punktlighed forsyner han dem Alle. Den lille graahaarede Mand i sin blaa Kappe, med Sølvkjæden og Æreslegionens Baand, nyder, uagtet sit underlige Optog, den største Agtelse, hvor han viser sig. Hans vandrende Spiseqvarteer udmærket sig ved den største Reenlighed. Alle Spiser, rækkes om i Fayancekar.
Aarhuus Stifts-Tidende, 1845-01-11
Theaterverdenen har i disse Dage mistet en Mand, som, i sit Fag, var sin Tids første Størrelse og stod i det fortroligste Forhold til Nutidens største Sang, og Dandscelebriteter. Auguste, Claqueurernes Chefer død i Paris. Han efterlader sig en meget betydelig Formue.
Aarhuus Stifts-Tidende, 1845-01-11
J Douai fandt man forleden en lille Savoyarddreng liggende død ved Volden. Han var frossen ihiel. Hos ham fandt man en hvid Muus, der havde været hans eneste Legekammerat og Forsørger.
Aarhuus Stifts-Tidende, 1845-01-11
En ung Dame sad forleden i en Omnibus i London, i Nærheden af en ung Herre, som havde en ganske ny Kappe, hvorpaa hans Hænder hviilte, iførte gule Glacehandsker. Herren sagde ikke et Ord, gjorde ei heller den mindste Bevægelse. Nogle Øieblikke efter at han var stegen ud, bemærkede Damen imidlertid, at man havde stiaalet hendes Pung med sex Guldstykker. Da hun bragte Sagen for Retten, viste det sig, at den elegante Herre var en durchdreven Tyv. I Kappen vare nemlig falske Hænder med Glacehandskeer paa, der hviilte ganske roligt paa hans Skjød og beskyttede ham mod enhver Mistanke.
Aarhuus Stifts-Tidende, 1845-01-11
J Josselin har man i disse Dage fundet en overordentlig smuk Pige paa 21 Aar, tilhørende en af de anseeteste Familier i Landet, myrdet i sin Seng, gjennemboret af 23 Dolkestik. Fredsdommerens Søn, som stod i Kjærlighedsforhold til den unge Pige, er anklaget som mistænkt for dette Mord.
Aarhuus Stifts-Tidende, 1845-01-11
Paa den Manchester-Birminghammer Jernbane overkjørte Vogntoget forleden Aften en ung, halvforrykt Dame, som et Øieblik tidligere havde lagt sig tversover Skinnerne. Den Ulykkelige havde, for nogle Dage siden, forladt sit Hjem, og havde siden flakket om uden Meed. Hun døde næsten øieblikkeligt. J Baux, i Normandiet, forlangte to unge Folk forleden, at blive viede; men det blev dem nægtet, paa Grund af, at Bruden i Mandtalslisten staaer anført som Dreng og en retlig Undersøgelse desaarsag ansees fornøden.
Aarhuus Stifts-Tidende, 1845-01-11
Preusseren J. G. Kruger, der havde ladet sig hverve i den franske Fremmedlegion i Algier, har havt en forunderlig Skjæbne. Kjed af alle de Strabadser, Felttoget medførte, besluttede han at desertere. Han vandrede af Ørken til, og faldt i Arabernes Hænder. Høvdingen traadte til ham og sagde: "Jeg har af min Stamme faaet det Hverv, med dette nye Sværd at afhugge Dit Hoved og at kaste det i dette nye Kar. Krüger blev skrækkeligt tilmode; han samlede al sin Sjældstyrke og spurgte, om Executionen skulde gaae for sig strax, thi saa vilde han bede, at man vilde gjøre Pinen kort, aldenstund han vel indsaae, at al Modstand vilde være forgiæves. Derpaa svarede Araberen med største Rolighed: "Det haster just ikke; Du kan sove roligt i Nat; jeg tager ikke Dit Hoved før imorgen. Han lod nu Krüger være alene. Aarle næste Morgen havde Mange af Landsbyens Beboere indfundet sig hos ham, og Kl. 6 blev han ført ud paa en fri Plads. Her ventede han paa sin Bøddel i fire Timer. J Dennes Sted kom imidlertid en gammel Dervisch, som iførte ham en tyrkisk Dragt og lod ham fremsige Muhamedanernes Troesbekjendelse, hvorpaa Araberne optoge ham venligt i deres Midte, hvor han endnu befinder sig.
Aarhuus Stifts-Tidende, 1845-01-11
Jøden Doctor Falksohn, En af Königsbergsmeest agtede Læger, har forlovet sig med en christelig Dame, Datter af en riig Skibsmægler sammesteds, og vil ægte hende, det koste hvad det vil. Men hverken Autoriteterne i Königsberg eller det geistlige Ministerium i Berlin ere bemyndigede til, at legalisere et saadant blandet Ægteskab. Det har hidtil heller ikke villet lykkes Dr. Falksohn, at formaae nogen Rabbiner eller nogen christelig Præst til at forrette Vielsen. Han vil imidlertid forfølge sin Hensigt ligetil den høieste Jnstants.
Aarhuus Stifts-Tidende, 1845-01-11
Tydskeren L. Waag, en talentfuld Kunstner og et fortræffeligt Menneske, døde for kort siden i Rom. Hans derværende Venner vilde sætte ham et lidet Monument med den Jndskrift: "Sallige ere de Døde, som døe i Herren. Men den pavelige Censur nægtede sit Samtykke hertil med den bemærkning, at en Kjætter aldrig kunde blive salig. Nu indsendte man en anden Jndskrift: "Livet er herligt, men fuldt af Arbeid og Møie. Men ogsaa denne blev casseret, paa Grund af, at der aldrig kunde være nogen Herlighed ved en Kjætters Liv. Nu satte man en liden Steen paa Graven, uden al anden Jndskrift, end Navnet L. Waag.